《登厦门南普陀和易实甫原韵乙未》
清代·俞明震

登临初见海嵯峨，回望神州感逝波。坐久自疑趋大壑，再来应逝泣磐陀。

愁边草树天风急，泪眼乾坤落照多。今日五洲成大梦，独留残梦在岩阿。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。